โฆษก ศบค.ระบุ พบผู้ติดเชื้อเพิ่ม 1 คน ซึ่งกลับจากต่างประเทศและอยู่ในศูนย์กักกันของรัฐบาล
โฆษก ศบค.ระบุ พบผู้ติดเชื้อเพิ่ม 1 คน ซึ่งกลับจากต่างประเทศและอยู่ในศูนย์กักกันของรัฐบาลนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 1 คน รวมมีผู้ป่วยสะสม 3,082 คน หายป่วยเพิ่ม 2 คน รวมหายป่วยแล้ว 2,965 คน อยู่ระหว่างการรักษา 60 คน และไม่มีผู้เสียชีวิตเพิ่ม รวมผู้เสียชีวิตสะสมอยู่ที่ 57 คน สำหรับผู้ที่ติดเชื้อเพิ่ม 1 คน เป็นหญิงไทย อายุ 43 ปี ที่เดินทางกลับจากรัสเซีย และอยู่ในศูนย์กักกันของรัฐบาลที่จังหวัดชลบุรี ตั้งแต่วันที่ 20 พฤษภาคม 2563 เข้ารับการตรวจหาเชื้อโควิด-19 ครั้งแรกไม่พบเชื้อ และตรวจหาเชื้ออีกครั้งวันที่ 31 พฤษภาคม 2563 พบมีเชื้อโควิด-19 แต่ไม่มีอาการป่วย